Diari Oficial de la Generalitat Valenciana


Sumari del DOGV 8668, del 31-10-2019 (2019/10987)

RESOLUCIÓ de 15 d'octubre de 2019, de la Presidència de la Generalitat, per la qual es regula i concedeix una subvenció directa, per raons humanitàries, a M. D. S., com a persona afectada per l'anomenada síndrome d'Ardystil.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10118


Data del document
:   15-10-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública

RESOLUCIÓ de 15 d'octubre de 2019, de la Presidència de la Generalitat, per la qual es regula i concedeix una subvenció directa, per raons humanitàries, a M. D. S., com a persona afectada per l'anomenada síndrome d'Ardystil. [2019/10836]  
L'article 22 de la Llei 38/2003, de 17 de novembre, general de subvencions, estableix, en l'apartat 2.c, la possibilitat de concedir de forma directa, amb caràcter excepcional, subvencions en què s'acrediten raons d'interés públic, social, econòmic o humanitari, o altres degudament justificades que en dificulten la convocatòria pública.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
Finalment, la disposició addicional cinquena de la Llei 28/2018, de 28 de desembre, de pressupostos de la Generalitat per a l'exercici 2019, determina l'òrgan competent, durant l'exercici esmentat, per a aprovar les bases reguladores i atorgar aquest tipus de subvencions.  
En el pressupost de la Generalitat per a 2019 consta, en la secció 05 Presidència de la Generalitat, servei 00 Sotssecretaria, centre gestor 01 Sotssecretaria, i programa 111.70, Gabinet d'Organització, la línia de subvenció S7028000, amb la denominació «Promoció i foment d'activitats d'interés públic, sociocultural, econòmic o humanitari de la Comunitat Valenciana», amb una dotació d'1.250.000 euros, que té com a descripció i finalitat la concessió d'ajudes a entitats, institucions i persones físiques destacades per a la promoció, el foment i la realització d'activitats d'interés públic, sociocultural, econòmic o humanitari de la Comunitat Valenciana degudament justificades.  
  
La línia de subvenció S7028000, «Promoció i foment d'activitats d'interés públic, sociocultural, econòmic o humanitari de la Comunitat Valenciana», es troba inclosa en el Pla estratègic de subvencions de la Presidència de la Generalitat i els seus organismes públics per al període 2018-2020, aprovat mitjançant la Resolució de 6 de juny de 2018, del president de la Generalitat.  
Entre febrer i abril de 1992 alguns treballadors i treballadores de determinades indústries d'estampació tèxtil de l'Àrea de Salut d'Alcoi van presentar símptomes de greus malalties respiratòries (pneumopatia intersticial difusa, bronquitis obliterant, etc.). El quadre patològic es va denominar síndrome d'Ardystil, nom de l'empresa en la qual van aparéixer els primers casos.  
En el transcurs de tots aquests esdeveniments, la Generalitat va dur a terme tota una sèrie de mesures per tal de garantir la salut dels treballadors i les treballadores en l'àmbit de l'activitat d'impressió tèxtil per aerografia, així com de corregir, dins de les possibilitats competencials de la Generalitat, els danys produïts als treballadors i treballadores afectats.  
  
Dins del grup de mesures addicionals es va incidir tant en les mesures tendents a la preservació de la salut com en les de caràcter econòmic, per la privació dels ingressos regulars necessaris per a la subsistència mateix.  
Sobre aquest aspecte, en la Comissió de Política Social i Ocupació, segons declaracions recollides en el Diari de Sessions de les Corts Valencianes (sessió de 08.06.1993), el llavors conseller de Treball i Assumptes Socials va indicar que «la Conselleria de Treball i Assumptes Socials es farà càrrec de les despeses que originen la defensa jurídica dels afectats. Cadascun dels afectats podrà, en aquest sentit, triar l'advocat que més confiança li meresca».  
Va ser mitjançant la Sentència del Tribunal Suprem de data 25 d'abril de 2005, que es va resoldre el recurs de cassació contra la Sentència de l'Audiència Provincial d'Alacant, de 30 de juny de 2003, en la qual van quedar determinades definitivament les responsabilitats i les persones afectades pels fets assenyalats.  
En aquestes resolucions judicials queden assenyalats, de manera objectiva, els perjudicis causats a cadascuna de les persones afectades i l'import de la indemnització corresponent als danys patits. Aquesta quantificació econòmica ha de ser la base per a complir la voluntat de la Presidència de la Generalitat, en la mesura que siga possible, atés el temps transcorregut des de llavors, de rescabalar les persones afectades per aquest greu succés.  
S'ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedeixen en la present resolució no necessiten la notificació adés esmentada, per no tindre els requisits de l'article 107 del Tractat de funcionament de la Unió Europea; en concret, per no suposar avantatge econòmic, ja que l'entitat a què va dirigida la subvenció no exerceix activitat econòmica en què puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
D'acord amb l'article 1 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i l'article 1 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, és la Presidència qui assumeix la competència sobre l'impuls de l'acció interdepartamental del Consell, per la qual cosa assumeix el compromís de realitzar les gestions necessàries per a culminar aquesta actuació, atés el seu caràcter humanitari.  
Per tot això que s'ha exposat, havent-se seguit els tràmits que s'arrepleguen en l'article 168.1.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la disposició addicional cinquena de la Llei 28/2018, de 28 de desembre, de pressupostos de la Generalitat per a 2019, i en virtut del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i de la delegació continguda en l'apartat seté, lletra q, de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la presidència, resolc:  
  
  
Primer. Objecte  
La present resolució té per objecte regular la concessió directa d'una subvenció de caràcter excepcional destinada a M. D. S., com a persona afectada per l'anomenada síndrome d'Ardystil.  
  
Segon. Raons d'interés públic que concorren en la concessió i impossibilitat de la convocatòria pública  
1. Aquesta subvenció es concedeix de forma directa, en aplicació del que preveuen l'article 22.2.c de la Llei 38/2003, de 17 de novembre, general de subvencions, en relació amb el que estableixen els apartats 2 i 3 de l'article 28 de la llei esmentada; l'article 168.1.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com la disposició addicional cinquena de la Llei 28/2018, de 28 de desembre, de pressupostos de la Generalitat per a l'exercici 2019, per concórrer-hi raons d'interés social i humanitari.  
La subvenció regulada en aquesta resolució té caràcter singular, derivat del caràcter excepcional i únic dels esdeveniments que motiven el procediment en qüestió. Atés l'objecte específic de la subvenció, es requereix una concessió directa i no és procedent una convocatòria pública.  
2. En concret, les raons d'interés públic que justifiquen l'atorgament directe de la subvenció radiquen en la pretensió de corregir, dins de les possibilitats competencials de la Generalitat, els danys produïts a les treballadores i els treballadors afectats per l'anomenada síndrome d'Ardystil, tot complint la voluntat manifestada en la Comissió de Política Social i Ocupació, segons declaracions recollides en el Diari de Sessions de les Corts Valencianes (sessió de 08.06.1993).  
  
  
Tercer. Persona beneficiària  
Té la consideració de persona beneficiària M. D. S., reconeguda com a persona afectada en la Sentència del Tribunal Suprem 537/2005, de 25 d'abril, que resol en cassació el recurs contra la Sentència de l'Audiència Provincial d'Alacant, Secció Tercera, de 30 de juny de 2003.  
  
Quart. Objecte subvencionable  
L'import de l'ajuda es destinarà a la reparació dels perjudicis ocasionats per la denominada síndrome d'Ardystil i que consten detallats en la Sentència del Tribunal Suprem de 25 d'abril de 2005.  
  
Cinqué. Quantia  
Vistos l'objecte i l'interés de la Presidència en la seua atenció humanitària, s'estima la quantitat per a subvencionar en un màxim de 5.000 euros.  
Aquest import s'abonarà amb càrrec a la línia de subvenció S7028000, de la secció, servei, centre gestor i programa 21.66.70.573.94 de l'estat de despeses del pressupost de la Generalitat per a l'exercici 2019. Aquesta línia de subvenció es troba dins del capítol IV del pressupost i, per tant, es tracta d'una transferència corrent.  
  
  
Sisé. Procediment  
1. La persona beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la conformitat amb la concessió de la subvenció i amb les presents bases reguladores, d'acord amb el model que s'inclou com a annex de la present resolució.  
2. El model de conformitat, degudament emplenat i signat, haurà de presentar-se en el Registre d'Entrada de la Presidència de la Generalitat (c/ En Bou, 9, 11, València 46103), o també en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
3. Juntament amb la conformitat amb la subvenció haurà d'aportar el model de domiciliació bancària (annex II) signat per la persona beneficiària.  
4. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de forma incompleta o no s'hagueren aportat els requisits i documents que s'assenyalen en aquesta base, la persona interessada seria requerida perquè, en un termini de deu dies hàbils, esmene la falta o adjunte els documents preceptius, amb la indicació que, en cas de no fer-ho, se la tindrà per desistida amb la resolució prèvia d'arxivament de l'expedient, que haurà de ser dictada en els termes que preveu l'article 21 de la norma esmentada, i quedarà sense efecte la concessió de la subvenció, i en perdrà, per tant, el dret a la percepció.  
  
Seté. Òrgan gestor  
Corresponen la tramitació i la gestió de la subvenció a la Subdirecció General d'Organització i Coordinació de la Presidència de la Generalitat.  
  
Huité. Obligacions de les persones beneficiàries  
Les persones beneficiàries d'aquesta subvenció quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment quedaran, en tot cas, subjectes a les obligacions imposades per l'article 14 i concordants de Llei 38/2003, de 17 de novembre, general de subvencions.  
  
Nové. Forma de pagament de la subvenció  
El pagament s'efectuarà, per mitjà de transferència al compte bancari de la persona beneficiària que aquesta determine, una vegada rebuda la justificació i acreditat que la persona beneficiària es troba al corrent de pagament de les seues obligacions tributàries i davant de la Seguretat Social.  
  
Desé. Règim de justificació de les subvencions  
1. La persona beneficiària té la consideració d'afectada de conformitat amb la Sentència del Tribunal Suprem 537/2005, de 25 d'abril, que resol en cassació el recurs contra la Sentència de l'Audiència Provincial d'Alacant, Secció Tercera, de 30 de juny de 2003.  
  
2. La persona beneficiària haurà de presentar una declaració responsable sobre el compliment de les obligacions establides en la Llei 38/2003, de 17 de novembre, amb expressa indicació de trobar-se al corrent en el pagament d'obligacions per reintegrament de subvencions.  
  
Onzé. Anul·lació i reintegrament de les subvencions  
1. En els casos previstos en l'article 37 de la Llei general de subvencions, les persones beneficiàries hauran de reintegrar la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb l'audiència prèvia de la persona interessada, serà resolt per la persona titular de l'òrgan gestor de la subvenció.  
2. El falsejament o l'ocultació de dades i documents que afecten substancialment la concessió i lliurament de fons públics, donaran lloc a l'exigència de responsabilitats tant en l'ordre administratiu com en el jurisdiccional competent.  
3. La Presidència de la Generalitat es reserva el dret a realitzar totes les inspeccions tècniques i administratives que es consideren necessàries a fi de confirmar la correcta execució d'aquesta ajuda.  
  
Dotzé. Règim jurídic aplicable  
Aquestes subvencions es regiran, a més de pel que disposa aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la disposició addicional cinquena de la Llei 28/2018, de 28 de desembre, de pressupostos de la Generalitat per a l'exercici 2019, i per la resta de normes de dret administratiu que hi siguen aplicables.  
  
Tretzé. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes a comptar des de l'endemà de la notificació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les persones interessades puguen fer ús de qualsevol altra via que estimen oportuna.  
  
València, 15 d'octubre de 2019.- El president, p. d. (ap. 7é, q, R 19.07.2019, DOGV 22.07.2019), el sotssecretari: Emili Josep Sampio Morales.  
  
  
  
ANNEX I  
Model de conformitat de la subvenció de concessió directa  
(La sol·licitud haurà d'anar acompanyada dels documents que s'exigeixen en l'apartat 6 de la resolució.)  
  
1. Identificació de la subvenció  
- Anualitat:  
- Òrgan gestor:  
- Import:  
- Títol:  
  
2. Persona beneficiària  
- Nom i cognoms (\*):  
- DNI:  
- Adreça:  
- Localitat:  
- Província:  
- Telèfon:  
- Correu electrònic:  
(\*) El nom i els cognoms han de ser coincidents amb els que figuren en aquesta resolució.  
  
Dades de la persona representant (en cas d'actuar mitjançant representant):  
- Nom:  
- Cognoms:  
- DNI/NIF:  
  
Dades domiciliàries de la persona representant  
- Adreça:  
- Localitat:  
- Província:  
- Codi postal:  
  
3. Declaració responsable  
a) D'acord amb el que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, autoritze l'Administració perquè obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si escau, de residència.  
Sí No   
En cas de no subscriure la corresponent autorització, la persona interessada estarà obligada a presentar els documents corresponents juntament amb aquesta conformitat.  
b) Declare, a la vista de les bases que regeixen aquesta convocatòria, que les accepte íntegrament i accepte la subvenció.  
c) Declare que no incórrec en cap de les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiari/ària de subvencions, i hi destaque especialment la de no ser deutor/a per reintegrament de subvencions.  
d) Declare que totes les dades que figuren en aquest document són certes, i em compromet a destinar l'import de la subvenció que es regula i concedeix en aquesta resolució a l'objecte previst.  
e) Declare, sota la meua responsabilitat, que els documents que aporte són una còpia fidel de l'original, els quals seran aportats a requeriment de l'Administració.  
  
4. Informació i consentiment  
Informació sobre la Llei orgànica de protecció de dades: als efectes previstos en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, se us informa que les dades consignades en el present document seran incorporades a un fitxer del qual és titular la Presidència de la Generalitat. Les dades seran emprades només per a la gestió d'ajudes i subvencions, i no seran cedides ni usades per a un altre fi diferent. Respecte de les esmentades dades, podreu fer ús dels drets d'accés, rectificació, cancel·lació i oposició, en els termes que preveu la indicada Llei orgànica 3/2018, de 5 de desembre, davant de la Presidència de la Generalitat.  
Sí No   
  
Data i signatura de la persona beneficiària de la subvenció.